ফায়ার অ্যান্ড ব্লাড (উপন্যাস)
ফায়ার অ্যান্ড ব্লাড (ইংরেজি: Fire & Blood, অনুবাদ 'আগুন ও রক্ত') মার্কিন লেখক জর্জ আর. আর. মার্টিন রচিত কল্পনাধর্মী মহাকাব্যিক উপন্যাস। এতে তার রচিত আ সং অব আইস অ্যান্ড ফায়ার উপন্যাস ধারাবাহিকের টারগেরিয়ান বংশের ইতিহাস বর্ণিত হয়েছে। ধারাবাহিকটি সম্পন্ন করার পর এটি প্রকাশ করার পরিকল্পনা ছিল, কিন্তু গল্পের উপাদান অনেক বেড়ে যাওয়ার ফলে মার্টিন ইতিহাসটি দুই খণ্ডে প্রকাশের অভিপ্রায় ব্যক্ত করেন। প্রথম খণ্ড ২০১৮ সালের ২০শে নভেম্বর প্রকাশিত হয়। প্রথম খণ্ডের দ্বিতীয় অংশ এইচবিওর ধারাবাহিক গেম অব থ্রোনস-এর পূর্ববর্তী পর্ব হাউজ অব দ্য ড্রাগন-এ উপযোগ করা হয়।